ועדת העלייה, הקליטה והתפוצות, כנסת 25, פרוטוקול מספר 110, 2023-11-28 00:00

עודד פורר: אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-28 בפברואר 2023, ט"ו בכסלו תשפ"ד, הנושא הוא ישיבת הזדהות והוקרה בהשתתפות נציגי קהילות יהודיות בתפוצות על הפעילות בתקופת מלחמת 'חרבות ברזל'

עודד פורר:       	(תרגום חופשי מהשפה האנגלית): אני אפתח במספר דברים באנגלית למען האורחים שלנו

עודד פורר:  תודה רבה שהצטרפתם אלינו, זו ועדה מיוחדת של ועדת העלייה, הקליטה והתפוצות, רציתי להודות לכל הקהילות בכל העולם, גם שאנחנו יכולים להיות פה ביחד ולדבר על האתגרים שהקהילה היהודית בכל העולם מתמודדת איתם, לא רק בארץ, גם ברחבי העולם הרבה קהילות מרגישים הסתה ואנטישמיות

עודד פורר:       תודה רבה לכולם

עודד פורר:  הישיבה הזאת, נוגעת גם לקשר בין היהדות כאן ליהדות התפוצות נוכח מלחמת 'חרבות ברזל' ואחרי שחווינו וראינו את אירועי האנטישמיות, עסקנו בנושא הזה לא מעט בוועדה

עודד פורר:  בשבוע שעבר נחשף כאן כי רק כ-20% מהאירועים האנטישמיים בכלל מדוּוחים כי כל השאר חוששים לדווח

עודד פורר:  קיימנו גם ישיבות בנושא של העלייה באנטישמיות והבעיות בקמפוסים בארה"ב עוד לפני מלחמת 'חרבות ברזל' כשברור לחלוטין שנוכח המלחמה המצב עוד קשה יותר

עודד פורר:  המטרה שלנו היא לשמוע ממקור ראשון גם מנציגי הקהילות שחיים בתפוצות מה עובר עליהם ואיך הם מתמודדים בתקופת המלחמה

עודד פורר:       משתתפים כאן נציגים מסאן פאולו, ברזיל, צ'ילה, ברצלונה, הונגריה, דנמרק, ארגנטינה, מקסיקו, דרום אפריקה, שוויץ, טורקיה, מרוקו, גרמניה, פולין וצרפת, כמובן יהדות צפון אמריקה

עודד פורר:  אם פספסתי מישהו קבלו את זה בהבנה בתוך הדברים שאנחנו מנסים להודות לכולם, העם היהודי ברוך ה' מפוזר בכל רחבי הגלובוס

עודד פורר:       לוועדת העלייה והקליטה יש תפקיד מרכזי, גם בשמירת הקשר עם הקהילות, גם להיות הפה של הקהילות כאן בישראל, מתוך הבנה שלמדינת ישראל יש תפקיד כלפי כל העם היהודי, וכמו שאני תמיד אומר, אנחנו תעודת הביטוח של העם היהודי וחשוב שיהודי התפוצות ימשיכו להרגיש כך וחשוב שגם נשמור על מדינת ישראל כדי שהיא תוכל להיות תעודת הביטוח הזאת

עודד פורר:       הרבה מהחשש של היהודים לעלות ארצה נובע מקשיי השפה והקושי במציאת פרנסה ופערים תרבותיים וחשש מירידה ברמת החיים ועדיין אני חושב שהניסיון מלמד אותנו שגלי האנטישמיות גורמים גם לגלי עלייה בעקבותיהם שמהווים גורמי דחיפה

עודד פורר:  אנחנו צריכים מצד אחד גם לתמוך בקהילות בתפוצות, מצד שני גם להיערך כאן לקליטת עלייה ואני חושב שיש פה גם אמירה חשובה שתצא ממדינת ישראל, שכל יהודי שחי בכל מקום בעולם חייב להיות בטוח בכל אחת מהמדינות שהוא חי ולקיים שם חיי קהילה יהודיים ללא פחד וללא מורא, מעבר לשותפות הגורל שבה, אני חושב, יהדות התפוצות הוכיחה את עצמה גם כתומכת באיסוף הכספים והתרומות לטובת מדינת ישראל

עודד פורר:       עד כאן דברי הפתיחה שלי, המטרה שלי היא באמת להשתדל לתת לכולם לדבר, גם חברי הכנסת שכאן וגם נציגי המוסדות הלאומיים והגופים השונים

עודד פורר:  נתחיל מהזום, ריקרדו ברקינשטט, נשיא בפועל של הקהילה היהודית בסאן פאולו

עודד פורר:  שלום

ריקרדו ברקינשטט: שלום

ריקרדו ברקינשטט:  (תרגום חופשי מהשפה האנגלית): בוקר טוב לכולם

ריקרדו ברקינשטט:  זה ממש תענוג להיות פה עם כל חבריי מרחבי העולם ברגעים הקשים האלה

ריקרדו ברקינשטט:  בברזיל אנחנו מרגישים בפעם הראשונה, זה משהו חדש בברזיל, העלייה של האנטישמיות

ריקרדו ברקינשטט:  האנשים בברזיל הם מאוד דתיים, יש פה הרבה נוצרים, הם אוהבים את העם היהודי ואת מדינת ישראל, אבל אחרי 7 באוקטובר הרגשנו ברחובות, ברשתות החברתיות, באוניברסיטאות, את העלייה בשיח השנאה נגד ישראל ונגד העם היהודי

ריקרדו ברקינשטט:       תרגום חופשי מהשפה האנגלית): בשבילנו עכשיו אנטישמיות ואנטי ציונות זה אותו דבר, כי הפלסטינאים והשמאלנים, יש לנו יותר שמאלנים מפלסטינאים, הם אומרים from the river to the sea, אז התחלנו לדבר עם האוניברסיטאות ועם המדיה, כדי להבהיר שהאמירה הזאת היא נגד הקיום של מדינת ישראל וכנגד 8

ריקרדו ברקינשטט: 5 מיליון יהודים שחיים בישראל, במדינה הזאת

ריקרדו ברקינשטט:      (תרגום חופשי מהשפה האנגלית): אנחנו עובדים קשה עם הממשלה וגם עם כוחות הביטחון בברזיל, וגם עם המדיה ועם מקבלי ההחלטות ואני חושב שעכשיו יש יותר איזון בגלל המאמצים שלנו, הרבה כסף ומאמץ אנחנו שמנו למטרה הזאת

ריקרדו ברקינשטט:  כל יום יש לנו מאמר שנכתבת על ידי אחד מאיתנו

ריקרדו ברקינשטט:  הנשיא שלנו הוא מהצד השמאלי, לולה, הנשיא של ברזיל, יש לו עמדה פרו פלסטינאית במלחמה הזו

ריקרדו ברקינשטט:  הסברנו לו שהפלסטינאים הם לא חמאס וחמאס הוא לא הפלסטינים

ריקרדו ברקינשטט:  זה דבר נוסף שצריך להסביר לאוכלוסייה אצלנו, שאנשים יבינו מי זה האויב, מי זה האויב של העולם החופשי

ריקרדו ברקינשטט:       (תרגום חופשי מהשפה האנגלית): ממשלת ברזיל עושה עבודה טובה בזה שהם הביאו כל ברזילאי מישראל ומעזה, פינו, אבל שר החוץ שלנו אומר דברים שקשה לשמוע, והוא אחד הגורמים לעליית האנטישמיות

ריקרדו ברקינשטט:  הוא מדבר על רצח עם, הוא מדבר על מלחמה לא מידתית ומהצד הימני יש נוצרים אוונגליסטים

ריקרדו ברקינשטט:  בקונגרס שלנו אין לנו יהודים בקונגרס בברזיל, אבל הנוצרים האוונגליסטים תומכים בנו בהחלטות ובנאומים ואני חושב שהגענו לאיזון גם בתוך גורמי הממשל

ריקרדו ברקינשטט:       (תרגום חופשי מהשפה האנגלית): אני חזרתי מרומא בשבוע שעבר, הייתי בכנס עולמי יהודי ושמעתי מ-44 קהילות ואמרתי שברזיל זה בעצם אואזיס בעולם, אפשר להגיד בכל מה שנוגע לאנטישמיות

ריקרדו ברקינשטט:  אנחנו פה כדי לתמוך במדינת ישראל ובקהילות ואנחנו עובדים ביחד, יש לנו את שכנותינו באמריקה הלטינית ואני מקווה שהשלום ישרור בקרוב בלי חמאס ושהחטופים שלנו יחזרו הביתה

עודד פורר: תודה רבה

עודד פורר:  חברת הכנסת מזרסקי

טטיאנה (טניה) מזרסקי: תודה רבה, אדוני היושב ראש

טטיאנה (טניה) מזרסקי:  קודם כל אני מבקשת להודות לנציגים של כל התפוצות על הפעילות הנפלאה שלכם למען מדינת ישראל, העמידה האיתנה שלכם לצד מדינת ישראל היא קריטית בימים האלה

טטיאנה (טניה) מזרסקי:  התמיכה שלכם והעברת מידע אמיתי, כי אנחנו יודעים שהפייק ניוז ועיוות המידע פשוט שוטף את כל העולם

טטיאנה (טניה) מזרסקי:  אנחנו מבקשים את העזרה שלכם להביא לדעת הקהל העולמית והקהילות בעולם, במדינות שאתם מתגוררים שם, תספרו את האמת על ישראל, תספרו את האמת על מה שקורה לנו, על צבא ההגנה לישראל שבא להגן עלינו ולא תוקף אזרחים חפים מפשע

טטיאנה (טניה) מזרסקי:      תספרו עלינו ותעמדו, כמו שאתם עומדים וכמו שאתם תומכים, אנחנו זקוקים לכם

טטיאנה (טניה) מזרסקי:  אנחנו תמיד מזדהים איתכם ותומכים בכם, מתעניינים בחיי הקהילות היהודיות בתפוצות ומושיטים יד כשצריך

טטיאנה (טניה) מזרסקי:  שערינו פתוחים למי שרוצה לעלות ואנחנו בשמחה קולטים כאן בישראל עולים מכל העולם

טטיאנה (טניה) מזרסקי:  אנחנו באמת מוקירים ומעריכים את הקשר שיש בינינו, בין אזרחי מדינת ישראל לקהילות היהודיות בתפוצות

טטיאנה (טניה) מזרסקי:  בשם כל עם ישראל, בשם כל אזרחי ישראל, תודה רבה לכם ונשמור על קשר

עודד פורר: תודה רבה

עודד פורר:  הרב זאב גולדשטיין

אהרן גולדשטיין: תודה רבה מאוד על ההזדמנות וגם בהוקרה לכם שאתם מכניסים את יהדות התפוצות בתוך הדיונים האלה, אני חושב שזה מאוד מאוד חשוב

אהרן גולדשטיין:  מבחינת מה שקורה בדרום אפריקה, אני רב ראשי בדרום אפריקה ומה שקורה, יש שתי בחינות, אחת זה הממשלה, ממשלת דרום אפריקה, מאוד מאוד מתנגדת למדינת ישראל ומאוד מאוד תומכת בחמאס, ומה שקרה במשך השבועות האחרונים, הם פנו לבית המשפט הבינלאומי הפלילי בהאג והם החזירו את כל הדיפלומטים שלהם מישראל לדרום אפריקה

אהרן גולדשטיין:       אבל מה שקורה מצד הממשלה זה לא האוכלוסייה

אהרן גולדשטיין:  הממשלה היא בעצמה מאוד מאוד מתנגדת ואני אפילו הורדתי את הממשלה מתוך התפילה לשלום המדינה, יש לנו תפילה לשלום הממשלה בדרום אפריקה, כמו שכל הקהילות היהודיות בחו"ל מתפללים בעד הממשלה שלהם, אז אני הורדתי את הממשלה בגלל התמיכה שלהם בחמאס ועכשיו אנחנו מתפללים רק עבור האוכלוסייה, עבור המדינה

אהרן גולדשטיין:  האוכלוסייה בכללה, יש מיליונים של נוצרים דתיים, האוכלוסייה של דרום אפריקה זה 60 מיליון אנשים, יש קהילה של יהודים, 55,000, זה הכול, אבל בתוך האוכלוסייה של 60 מיליון אנשים יותר מ-90% נוצרים דתיים ויש המון המון מהם שתומכים במדינה ובמה שקורה, במדינת ישראל ובעם ישראל, כמו הנוצרים בארה"ב, האוונגליסטים וכו'

אהרן גולדשטיין:       לכן אני אומר שמחד גיסא יש בעיה גדולה מצד היחסים בין ישראל לדרום אפריקה, מאידך גיסא יש הזדמנות

אהרן גולדשטיין:  בשנה הבאה יהיו בחירות כלליות בדרום אפריקה והמפלגה של ה-ANC ירדה מתחת ל-50%, לפי סקרי דעת קהל, ולכן זו הזדמנות לבנות משהו

אהרן גולדשטיין:       בדרך כלל ברחובות פה לא מרגישים אנטישמיות, יהודים הולכים ברחובות חובשי כיפה, אין בעיה בכלל, אבל מה שכן יש בעיה של אנטישמיות ברמה של האליטות, במדיה, בממשל וארגוני ספורט וכו', דברים כאלה, אבל זה באליטה, רוב האוכלוסייה לא

אהרן גולדשטיין:  שורש האנטישמיות זה העניין של ישראל והדה לגיטימציה ורצח עם, כל הדברים שהם כל כך שקרים והאשמות שהם רשעות ממש

אהרן גולדשטיין:      מה שאני רוצה להדגיש פה זה שני דברים, האחד זה הצורך בהסברה כדי להביא את המסר של ישראל לאוכלוסייה פה בדרום אפריקה וגם אני חושב בכל תפוצות העולם, זה יכול להגן על העניין של האנטישמיות בגלל שיש המון המון אנשים שרוצים לדעת ואנחנו צריכים לספר להם את הסיפור הזה

אהרן גולדשטיין:  זה מאוד חשוב ואני אומר שיש הזדמנות

אהרן גולדשטיין:       גם בתוך אפריקה בכללה יש בעיה גדולה של ג'יהאד בדרום אפריקה נגד נוצרים, אלפי אלפי נוצרים בדרום אפריקה נרצחו בשנה שעברה על ידי קבוצות ג'יהדיסטיות, כמו א-שבאב, ISIS, בוקו חראם וכו' וכו'

אהרן גולדשטיין:  אני חושב שזו הזדמנות לישראל פה בדרום אפריקה וגם באפריקה בכללותה

אהרן גולדשטיין:  מצד הקהילה פה לא מרגישים את האנטישמיות ברחוב, אבל מרגישים את זה, כמו שאמרתי, מצד האליטות

אהרן גולדשטיין:      אז אני חושב שהמסר למדינת ישראל, לממשלת ישראל, זה להשקיע הרבה יותר במה שאפשר לעשות גם בדרום אפריקה וגם באפריקה, יש המון גופים שאפשר למצוא, שיכולים לתמוך במדינת ישראל, רק צריכים להשקיע בזה מאמץ, כוח אדם, כסף, הכול כדי לעשות את זה וזה גם יפחית את הבעיות של אנטישמיות

אהרן גולדשטיין:       זה בקיצור, יש המון דברים אחרים ואני מאוד מאוד מעריך את ההזדמנות לדבר פה בוועדה החשובה הזאת

אהרן גולדשטיין:  תודה רבה לכם

עודד פורר: תודה רבה

עודד פורר:  ג'וש שוורץ, מזכ"ל הסוכנות היהודית

ג'וש שוורץ: תודה רבה, היושב ראש

ג'וש שוורץ:  אני לא יכול לחשוב על משהו יותר חשוב וקריטי בעת הזו מאשר לאפשר דיאלוג ישיר ובלתי אמצעי בין מנהיגי הקהילות היהודיות בעולם לבין מקבלי ההחלטות בישראל

ג'וש שוורץ:  זו גם שעתו היפה מאוד של העם היהודי שבה לדעתי בספירה שלי גייסו כבר קהילות יהודיות בעולם למעלה מ-700 מיליון דולר למען מדינת ישראל מאז פרוץ המלחמה בשבת השחורה

ג'וש שוורץ:       זה גם זמן של חשש מאוד גדול

ג'וש שוורץ:  כל משבר כאן בארץ מביא חשש לקהילות יהודיות בעולם ואנחנו גם יודעים שבעת מלחמה בארץ האנטישמיות והשנאה עולים

ג'וש שוורץ:  בהערכות מצב שאנחנו עשינו, זה המצב הכי גרוע שהיה אי פעם מבחינת רמת האלימות והאנטישמיות והשנאה כלפי ישראל בעולם וכמובן זה מקרין על הקהילות היהודיות

ג'וש שוורץ:  לכן סופר חשוב שמקבלי ההחלטות כאן בירושלים, חברי הכנסת, ויש פה מספר חברי כנסת, שהתפוצות זה אחד מתחומי העיסוק העיקריים שלהם, ולכן אני מאוד שמח שאתם כאן בדיון הזה

ג'וש שוורץ:       הסוכנות גם מגייסת את העם היהודי להשקיע פה בארץ בעת המלחמה בשיקום העוטף, בסיוע לרשויות, בסיוע לנפגעי טרור וגם בחוץ לארץ, קרן הביטחון של הסוכנות היהודית שהקצתה קרוב ל-100 מיליון שקל בעשור האחרון ממשיכה ואנחנו כרגע מוציאים לקהילות היהודיות בעולם למעלה מ-5 מיליון שקל בסיוע מיידי לצרכים ביטחוניים ואנחנו נמשיך לעמוד לצד הקהילות גם בארץ וגם לגייס אותם כאן לסיוע לישראל

ג'וש שוורץ:  תודה רבה

עודד פורר: תודה רבה

עודד פורר:  עורך דין קורשיה

אלי קורשיה: שלום

אלי קורשיה:  (מדבר בצרפתית)

יוסף טייב: (תרגום חופשי מהשפה הצרפתית): עורך דין קורשיה, שהוא יושב ראש קונסיסטואר בצרפת, אומר שצרפת נמצאת בדילמה, מצד אחד הקהילה היהודית הגדולה בעולם, אבל יחד עם זאת הקהילה המוסלמית מהגדולות באירופה והמצב הזה מייצר חיכוכים ועימותים מסוימים

יוסף טייב:  הוא אומר שהמלחמה שהוא מוביל, אחת המלחמות הגדולות, היא המלחמה במדיה וברשתות החברתיות, הוא מתעקש לומר שלא מדובר בעוד סבב שבא לשים את הסיבה הפלסטינית ועל זה קם עכשיו הוויכוח והמלחמה הזאת, אלא שמדובר בארגון טרור שעשה מעשה טרור שלא הכרנו מזה עשרות שנים, ואכן ממשלת צרפת הכירה בארגון החמאס, זה תוספת שלי, בשונה מארגון חיזבאללה, כארגון טרור

יוסף טייב:      (תרגום חופשי מהשפה הצרפתית): הוא אומר, כפי שצרפת עברה את מתקפות הטרור שהיו ביבשת שלה היא ידעה לתקוף את רוקל וראקה, הוא מתעקש לומר ולהסביר שזו לא רק זכותה, אבל גם חובתה של ישראל לבוא ולהכות ביד קשה ובאגרוף ברזל את החמאס ולהשמיד את ארגון הטרור הזה

יוסף טייב:       (תרגום חופשי מהשפה הצרפתית): הוא מסיים בשתי נקודות עיקריות, שהם חיים מצד אחד את ההזדהות של הקהילה היהודית, שהיא ציונית מאוד, ואת הצורך של לבוא ולתמוך בישראל, ויחד עם זאת הם מתמודדים מול עלייה במעשים אנטישמיים שהם פי שלושה, שולשו בחודש האחרון, והם צריכים לדעת גם הם בתור קהילה יהודית להתמודד מול המעשים האנטישמיים האלה

עודד פורר: תודה רבה

עודד פורר:  רבקה כספי

רבקה כספי: אני אציג את עצמי, אני המנכ"לית בארץ של הפדרציות היהודיות של צפון אמריקה, שזה הארגון הממלכתי של הקהילה היהודית של צפון אמריקה

רבקה כספי:  אני רוצה להודות לך, כבוד יושב הראש, על ההתמדה בלהעלות את הנושאים האלה בעת המלחמה, זה מאוד מחזק אותנו ואני חושבת שזו עבודה מאוד אסטרטגית פה בישראל

רבקה כספי:       המצב מאוד מורכב היום

רבקה כספי:  מצד אחד יש גב מאוד ברור ומובהק ותובנה והבנה שהמלחמה הזאת היא לא משהו שישראל רצתה, זה מלחמת אין ברירה

רבקה כספי:  אני חושבת שמהדרגים הכי בכירים של הממשל בארה"ב זה מובן לחלוטין

רבקה כספי:  ראינו את זה גם במצעד שעשינו לפני שבועיים שהגיעו ארבעה ראשי הקונגרס משתי המפלגות, הגיעו ועמדו כתף אל כתף יחד איתנו, זה ללא כל ספק

רבקה כספי:       יחד עם זה מאז שצה"ל נכנס לעזה התמונות התחילו להשתנות

רבקה כספי:  בהתחלה כשהיו התמונות של האסון שפקד אותנו ב-7 באוקטובר ושל החטופים, כל העם היו איתנו

רבקה כספי:  עם השבועות והמלחמה בקרקע וכל ההפצצות מהאוויר התמונות התחילו להשתנות

רבקה כספי:  אני לא אגיד ששמחתי, אבל נוכחתי לדעת שעם ההתחלה של שחרור החטופים התמונות של החטופים שלנו ושל האסון שפקד אותנו עולות על המסך ושוב יש שינוי כיוון ואנשים זוכרים את המתקפה הברברית ומה שעברנו וזה מתחיל לשחק שוב בדעת הקהל

רבקה כספי:       בתוך הקהילה היהודית אני חושב שצריכים לתאר את מה שקורה היום כהלם, הלם גמור, על שינוי המגמה, על דברים שעלו בן רגע

רבקה כספי:  ידעו שיש אנטישמיות, אבל לא בממדים כאלה

רבקה כספי:  לתת איזה שהוא קנה מידה, מאז ה-7 באוקטובר יש עלייה של 388% במקרים אנטישמיים בארה"ב, סדר גודל של 30 מקרים ביום, ואנשים חשים ויש לנו נתונים שמגבים את זה, חשים את זה בביטחון האישי והקהילתי שם

רבקה כספי:       אנחנו ראינו והצטערנו מאוד על הירצחו של פול קסלר בלוס אנג'לס, שהותקף בעת הפגנה בעד ישראל על ידי מישהו שהפגין מהצד השני

רבקה כספי:  אנחנו ראינו שסטודנטים באוניברסיטת קורנל הותקפו ומצאו את עצמם כמעט בני ערובה בספריית האוניברסיטה

רבקה כספי:  יש עוד הרבה דוגמאות, במונטריאול, כמה התקפות שקרו

רבקה כספי:  יחד עם זה אנחנו לא שוכחים וכואב לנו מאוד על ההתקפה לפני יומיים, שמישהו בא וירה בשלושה סטודנטים ממוצא פלסטינאי, ברוך ה' הם לא נרצחו, אבל המצב מאוד מאוד מורכב

עודד פורר: תודה

עודד פורר:  בבקשה, מר ג'ררדו גורדישר, נשיא לשעבר של הקהילה היהודית בצ'ילה

ג'ררדו גורדישר: (תרגום חופשי מהשפה האנגלית): שלום לכולם

ג'ררדו גורדישר:  אני מצטער, אני נמצא בצ'ילה כרגע, אבל דבר ראשון, הקהילה תומכת ואנחנו קהילה מאוד ציונית

ג'ררדו גורדישר:  אנחנו חיים באחת הקהילות הפלסטינאיות הגדולות מחוץ למזרח התיכון, שהם נוצרים, אבל הם תומכי חמאס

ג'ררדו גורדישר:  הממשלה בצ'ילה מאוד פרו פלסטין, כמו שאתם יודעים

ג'ררדו גורדישר:        (תרגום חופשי מהשפה האנגלית): סבלנו הרבה כקהיה היהודית, יש לנו חששות ודאגות, הילדים בבתי הספר אינם לובשים תלבושות של בתי ספר של יהודים

ג'ררדו גורדישר:  כמובן זה לא אולי דומה למה שקורה בארה"ב וצרפת כרגע, אבל עדיין יש לנו קהילה פלסטינית מאוד חזקה שדוחפת את הממשלה לתמוך בפלסטינים ובחמאס במקרה הזה

ג'ררדו גורדישר:  אנחנו עוברים ימים קשים, כמובן לא דומה למה שאתם סובלים בישראל ואנחנו מאוד תומכים בכם ואנחנו עושים פעולות לתמוך בישראל, בחיילים שלנו שנמצאים בעזה והחטופים בעזה, אבל הקהילה עוברת ימים לא פשוטים כרגע

עודד פורר: תודה

עודד פורר:  גאל גרינוולד, ראש המחלקה לחינוך וסגן יושב ראש ההסתדרות הציונית

גאל גרינוולד: שלום וברכה, שלום לכולם, תודה רבה לך, חבר הכנסת עודד פורר

גאל גרינוולד:  אני רוצה לציין מספר נקודות

גאל גרינוולד:  נקודה ראשונה, אני חושב שצריך לציין, וזה חוצה לא מעט ארגונים, שיש מאות שליחים שנמצאים בחוץ לארץ, שמשרתים את הקהילות בחוץ לארץ, וברגע שהם קיבלו את צו 8 הם חזרו לארץ והצטרפו לצה"ל

גאל גרינוולד:  אני חושב שהדבר הזה ראוי לציון מכמה היבטים, א', עצם התגייסותם, ב', המשפחות שלהם, ולא פחות גם העובדה שהקהילות תמכו בדבר הזה וממשיכות לשלם את המשכורות שלהם

גאל גרינוולד:  אני חושב שזה דבר שראוי להעריך אותו ולציין אותו

גאל גרינוולד:       הדבר השני שאני רוצה להבליט זה איזה שהוא מיזם שההסתדרות הציונית העולמית יזמה כדי לתת מענה למפונים או מהצפון או מהדרום

גאל גרינוולד:  אנחנו יצאנו עם קמפיין 'הבית שלי הוא הבית שלך', ובדרך הזאת מאות דירות, אנשים שמחזיקים כאן דירות בארץ והם העמידו אותם לטובת המפונים שאינם מקבלים תמיכה מהממשלה ובדרך הזאת זה עוד דרך כדי לבטא את הסולידריות של העם, גם מי שגר בחוץ לארץ ומחזיק דירה בארץ או סתם ישראלים שיש להם דירות ושיכלו להעמיד אותם לטובת המפונים

גאל גרינוולד:       הדבר השלישי, ופה אני רוצה להשתמש או להיעזר בוועדה

גאל גרינוולד:  יצא לי להיות לפני שבועיים בצרפת לחמישה ימי הסברה, לעבור מקהילה לארגונים, מסטודנטים לתנועות נוער, בתי ספר, המצב מאוד מאוד קשה

גאל גרינוולד:  שמענו את היושב ראש של הקהילה, אנחנו שמענו את המצב בארה"ב, המצב של האנטישמיות בעולם מגיע לרמות שאנחנו לא הכרנו

גאל גרינוולד:  אני חושב שזה הזמן הנכון לקרוא ליהודים לעלות ארצה

גאל גרינוולד:  זה לא הזוי

גאל גרינוולד:  תודה לאל, מדינת ישראל היא מדינה חזקה והיא מדינה שהרמה שלה היא לא פחות גבוהה מהרבה מאוד מדינות באירופה ובכלל בעולם

גאל גרינוולד:  אני חושב שיש פה שעה מיוחדת והשאלה הגדולה היא אם מדינת ישראל תדע לנצל את השעה המיוחדת הזאת

עודד פורר: זו שאלה שאנחנו שואלים את עצמנו כל הזמן

גאל גרינוולד: נכון

גאל גרינוולד:  הדבר הזה דורש להעמיד משאבים, זה אומר נושא של שפה והכשרה מקצועית וסיוע בדיור, אנחנו מכירים את הדברים האלה

גאל גרינוולד:  אני מאוד מאוד קורא לחברי הכנסת שנמצאים כאן לעשות את הכול על מנת, ליצור את הקול הזה ולמצוא את כל האמצעים הנדרשים על מנת להגדיל את העלייה

גאל גרינוולד:  הדבר הזה הוא אפשרי

גאל גרינוולד:  תודה רבה

עודד פורר: הרב שודריך לא נמצא בזום, אז תדבר רחל וסאל, מנכ"לית One Israel Fund שנמצאת כאן

עודד פורר:  בעצם הוא כן כאן, למה אמרתם לי שהוא לא בזום? בבקשה, מצאו אותך, הרב שודריך

מיכאל שודריך: זה באמת משהו, ללכת לאיבוד בתוך הזום

מיכאל שודריך:  אולי אני אדבר באנגלית, אני יכול לדבר הרבה יותר מהר באנגלית

עודד פורר: (תרגום חופשי מהשפה האנגלית): זה הרבה יותר טוב ממה שראש ממשלת אירלנד אמר על הילדה שהלכה לאיבוד בעזה

מיכאל שודריך: (תרגום חופשי מהשפה האנגלית): עדיף ללכת לאיבוד בזום מאשר ללכת לאיבוד בעזה

מיכאל שודריך:  אולי ראש ממשלת אירלנד צריך להישלח לעזה, לראות אם הוא יוכל למצוא את דרכו החוצה

מיכאל שודריך:       (תרגום חופשי מהשפה האנגלית): המצב שלנו דומה למדינות אחרות

מיכאל שודריך:  ברגע שהמלחמה התחילה אנחנו התחלנו באקסטרה תפילות, כל יום שיר המעלות, כל שבת אנחנו אומרים תפילה לשלום המדינה, לצה"ל, עכשיו אנחנו אומרים מדי יום אבינו מלכנו פעמיים ביום

מיכאל שודריך:  ביום שני, ביום השני אחרי המלחמה, הייתה לנו תפילה מיוחדת בבית הכנסת, בבית כנסת מלא, ועשינו שולחן שבת ריק כמו הרבה קהילות

מיכאל שודריך:       (תרגום חופשי מהשפה האנגלית): יש תחושה שאנחנו מסתכלים על גטו ורשה ואנחנו חושבים על זה שאנחנו תחת התקפה שוב

מיכאל שודריך:  אנשים תמיד חושבים על פולין כמדינה אנטישמית, לאנשים יש את המראה מההיסטוריה כשפולין הייתה אנטישמית, זה עוד לא קורה עכשיו

מיכאל שודריך:  יש שמאל קיצוני ויש קולות פרו פלסטינים, אבל אנחנו הולכים ברחוב כמו שהיה לפני כן

מיכאל שודריך:  אנחנו ארגנו תפילה מכל הדתות, ברוך ה', זה היה הצלחה

מיכאל שודריך:  התגובה שלי כיהודי היא ללכת ברחוב באופן גלוי

מיכאל שודריך:       (תרגום חופשי מהשפה האנגלית): הדבר השני שעשינו, כמו הרבה קהילות אחרות, אבל בשונה מהן, אנחנו כל הזמן צריכים להזכיר לאנשים את החטופים, אנחנו פעלנו ביחד עם ראש העירייה של ורשה

מיכאל שודריך:  יש להם אמצעי פרסום אלקטרוניים והם נתנו לי 15 שניות כל חמש דקות שאנחנו יכולים להראות כל יום עוד חטוף בחלונות, אז יש תמונה ענקית גדולה ואנחנו עושים את זה, בפולנית כתוב שם: תעזרו לנו להביא אותם הביתה, ויש לינק שאפשר להיכנס לווידאו

מיכאל שודריך:       (תרגום חופשי מהשפה האנגלית): אנחנו עובדים עם הממשלה, הרבה אנשים תומכים בנו ויש אנשים שלא

מיכאל שודריך:  תבענו אנשים שמשתמשים בסלוגןfrom the river to the sea כי זו אמירה של שנאה ורצון לראות בחיסול של העם היהודי

מיכאל שודריך:  זה ייקח זמן עד שזה יגיע למשפט, אבל אנחנו רוצים שאנשים פה יראו שאנחנו לא מפחדים

מיכאל שודריך:  אנחנו בהלם, אנחנו שבורי לב, אבל אנחנו עם מדינת ישראל, עם העם בישראל, עם העם היהודי בכל העולם ואנחנו לא נפחד

עודד פורר: תודה רבה

עודד פורר:  רחל וסאל, מנכ"לית One Israel Fund

רחל וסאל: תודה רבה, אדוני היושב ראש

רחל וסאל:  אני רק רוצה להגיד לפני שמר שודריך יוצא שאני מתחברת לדברים של גאל בנושא העלייה לארץ, אבל עד שכולם יעלו לארץ יש לנו תמיכה מלאה מיהדות ארה"ב ובכלל ועל זה אנחנו מודים ומוקירים וזו הסיבה שאנחנו נמצאים כאן היום

רחל וסאל:       מאז הקמתה בשנת 1994 קרן ישראל אחת מחויבת לביטחונם ורווחתם של למעלה מחצי מיליון תושבי יהודה ושומרון, הלב התנ"כי של ארץ ישראל

רחל וסאל:  כאן לצדי מנהלי תחום הביטחון של קרן ישראל אחת, מארק, יוחאי ושאולי, שמסכנים את חייהם יום יום בכניסה לאזורים מעורבים ונסיעה בכבישים סמוכים לכפרים כל זאת במטרה אחת, להבטיח את ביטחונם של תושבי 150 היישובים ביהודה ושומרון, שזו ליבת העשייה של הקרן

רחל וסאל:       זו העשייה שלנו ב-30 השנים האחרונות, אך החל מה-7 באוקטובר, בוקר השבת השחורה, אמיתי ואני עובדים בארץ ובחו"ל סביב השעון, ישירות מול כל הקב"טים, הרבש"צים, ראשי המועצות והערים, על מנת ללמוד את הסכנות האורבות ולהבטיח כי כל כיתות הכוננות מוכנות ככל שניתן כדי שאירוע כזה לא יתרחש שנית באף מקום ובכלל

רחל וסאל:       הצוותים שלנו כאן בישראל נתנו מענה לכל 150 היישובים בלי רגע אחד של הפוגה בזמן שהצוותים בארה"ב עסקו בגיוס הכספים על מנת להבטיח גיבוי לעשייה שלנו כאן

רחל וסאל:  ובהזדמנות זו אנחנו מביעים את הערכתנו העמוקה לתומכינו מעבר לים

רחל וסאל:  אם מישהו מאיתנו לא הכיר את המושג כיתות כוננות ב-7 באוקטובר זה ודאי השתנה

רחל וסאל:  כיתות הכוננות ביישובי העוטף היו אלה שהגנו בגופם ושילמו בחייהם כדי שיימנע אסון גדול פי כמה מהזוועות שידענו

רחל וסאל:       הנשים והגברים שהם חלק מכיתות הכוננות ראויים להיות מוגנים ומצוידים בציוד הטוב ביותר על מנת להגן על תושבי היישוב, אך גם על עצמם, ואנחנו כאן כדי לעטוף אותם

רחל וסאל:  מערכות מצלמות אבטחה, רכבי ביטחון, מוקדי ביטחון, תיקי חובש מקצועיים וציוד שנבחר בקפידה הם רק חלק מהתמיכה שאנחנו מעניקים במקצועיות רבה

רחל וסאל:       קרן ישראל אחת נמצאת גם בעורף ואנחנו זוכרים לחבק ולתמוך את נשות החיילים והמילואימניקים וילדיהם בפרויקטים מגוונים ברחבי יהודה ושומרון

רחל וסאל:  ביקרנו את מפוני העוטף במלונות השונים והענקנו כל שנדרש על מנת לסייע בטראומה הקשה שכל אחד ואחת מהם חוו, כל זאת לא יכולנו לעשות ללא התמיכה הבלתי מתפשרת של קהילות ארה"ב

רחל וסאל:       בשם נשיאת הקרן, הגב' ג'קי הרמן, סגן הנשיא סקוט פלדמן מארה"ב, בשמי, בשם שותפיי לשליחות, אני מודה ליו"ר הוועדה חבר הכנסת עודד פורר, תודה רבה על המעמד המרגש

רחל וסאל:  אנחנו מבקשים לשלוח איחולי החלמה לפצועים, מקווים לראות את כל החטופים שבים אלינו עוד היום ולהשתתף בצערם הכבד של המשפחות שאיבדו את יקיריהם, ה' ייקום דמם, ביניהם משה ידידיה לייטר שנפל בקרב ברצועת עזה, אביו, מר יחיאל לייטר, ממייסדי One Israel Fund, קרן ישראל אחת

רחל וסאל:  ברצוני לברך את עמיתיי לפעילות גיוס התרומות והסיוע למדינת ישראל, בהם ההסתדרות הציונית העולמית, JFNA, רבקה כספי, יהדות צפון אמריקה, תודה רבה

רחל וסאל:  המשימה שלנו משותפת למען שלומה, ביטחונה וחוסנה של ארץ ישראל השלמה, תודה רבה

רחל וסאל:       (היו"ר יוסף טייב)     

יוסף טייב: תודה רבה

יוסף טייב:  ארי מסר, מנכ"ל הקהילה היהודית של ברצלונה, ספרד

אורי סביר: שלום וברכה

אורי סביר:  תודה, אדוני היושב ראש, תודה לכולם

אורי סביר:  אני אתחיל ואומר שמבחינת רמת האנטישמיות כאן אצלנו אנחנו חווים חוויה שלא זכורה כאן גם לזקני הקהילה, לא בעוצמות ולא בווליום, גם באנטישמיות מאורגנת, ורק עכשיו בזמן שהוועדה מדברת קיבלתי ווטסאפ שהרקטור של האוניברסיטה המרכזית בברצלונה מארגן מחר עצרת תמיכה בקורבנות העם הפלסטינאי בעזה ותמיכה בחמאס, וזה בא בנוסף למספר החלטות גם בפרלמנט של קטלוניה והזדהות ותמיכה גם של הממשל בספרד

אורי סביר:       הקהילה היהודית כאן והקהילה הישראלית הגדולה שנמצאת כאן חווה גם אי נוחות ברמת הביטחון האישי, גם תגבור מאוד משמעותי של הביטחון במוסדות היהודיים, בית הספר, בית הכנסת וכדומה, וגם התנהגויות מונעות, הסתרת סממנים יהודיים, המעטה בדיבור בעברית ברחובות ועוד ועוד ועוד

אורי סביר:       לצד כל זאת יש הרבה מאוד סולידריות עם מה שקורה בארץ, יש פה לא מעט קרובי משפחה של אנשים שמגויסים עכשיו לצבא, בוגרי הקהילה וקרובי משפחה אחרים, אז ליבנו גם איתם

אורי סביר:  אנחנו עורכים קמפיינים של גיוס כספים, עצרות תמיכה, פעילויות הסברה, וחשוב גם לציין שהיה פה גל של מבקרים מהארץ שאנחנו ארגנו למענם גם לינה וגם מערכת חינוך זמנית עם פעילויות הפוגה לילדים

אורי סביר:       אנחנו בעיקר עכשיו מתמקדים בפעילות בשדה הפוליטי על ידי קבוצת לובינג שהקמנו על מנת לנסות לייצר יחד עם שגרירות ישראל השפעה על שינויי החלטות שהולכות ומתרקמות, החלטות וחקיקות אנטישמיות במהותן

אורי סביר:  תודה

יוסף טייב: תודה רבה

יוסף טייב:  נמצא איתנו בזום הרב ראובן אוחנה, הרב הראשי של מרסיי בצרפת

ראובן אוחנה: אני הרב ראובן אוחנה, הרב הראשי במרסיי, בצרפת, והרב הראשי האזורי בדרום צרפת, מרסיי היא העיר השלישית בגודלה באירופה ביחס למספר היהודים, מדובר בכ-70,000 יהודים, והשנייה בגודלה בצרפת אחרי פריז

ראובן אוחנה:  בסך הכול באזור ישנם כ-100,יהודים

ראובן אוחנה:  הקהילה במרסיי היא מצד אחד מאוד מודאגת, מצד שני היא די שמורה

ראובן אוחנה:      למרות שיש כאן הרבה מאוד מוסלמים שנמצאים וגרים באזור ובעיר הזו, ביחס לאזורים אחרים כמו פריז, במרסיי האחוז הוא כמעט 30% מוסלמים, בפריז זה אולי 10%, אבל יש הרבה פחות מקרים של אנטישמיות או של פגיעה ביהודים מכמה וכמה סיבות, אני לא אפרט עכשיו

ראובן אוחנה:  אחת הסיבות היא שיש לנו קשרים מצוינים עם כל הדתות, קשרים טובים גם עם מנהיגי האזור, הנשיא האזורי, נשיא המחוז, כל אנשי הפוליטיקה מאוד קרובים ליהודים ואנחנו שומרים איתם על קשר מאוד הדוק, מאוד תומכים בישראל וברור שהם מגדירים את החמאס כארגון טרור

ראובן אוחנה:       לאחרונה יש התעניינות מאוד גדולה בקהילה לעלייה, ודווקא עלייה מאורגנת של הרבה משפחות שרוצים לעלות ביחד

ראובן אוחנה:  אנחנו עוזרים להם, מכוונים אותם

ראובן אוחנה:  ישנה התעוררות בקהילה, גם היהודים שהיו מאוד רחוקים מחיי היהדות בקהילה, בתי כנסת, כל מיני מרכזי פעילות יהודיים, היום הם מתקרבים יותר בגלל שהזהות היהודית שלהם חוזרת, רואים התעוררות בכל הגוונים ובכל הרמות

ראובן אוחנה:       לפי מה ששמעתי ישנה אפשרות בקרן של עזרה מסוימת, אז פנו אליי כמה בתי כנסיות שאני אולי אשטח את הדרישה שלהם בפניכם

ראובן אוחנה:  אני אסביר

ראובן אוחנה:  השלטונות כאן תומכים מאוד ועוזרים מאוד לכל קהילה שרוצה להתקין כל מיני מערכות של מצלמות או לחזק את הגישה לבתי הכנסת, דלתות, גדרות וכו', הם עוזרים ב-80% מהעלות, דהיינו נגיד אם יש פרויקט של חיזוק בית כנסת או מקום קהילתי שעולה 100,000 שקל הם נותנים 80,000 שקל, ו-20,000 הנותרים הקהילה עצמה אמורה לגייס

ראובן אוחנה:  יש קהילות שהן עניות, שאין להם גם את ה-20%, אז אם דרך הקרן יש אפשרות להיעזר, פנו אליי כמה קהילות כאלה ואני הבטחתי שאני אעלה את זה בוועדה שלכם החשובה

ראובן אוחנה:       אני מאוד מודה לכם על שיתוף הפעולה ומודה ליושב הראש של הוועדה ולכל המשתתפים ולחברי הרב יוסף טייב

ראובן אוחנה:  תודה רבה לכם

יוסף טייב: תודה רבה, אנחנו בהחלט נעביר את הפנייה הזאת לקרן בסוכנות היהודית, ג'וש נמצא כאן איתנו ואנחנו נראה איפה אכן אפשר לפעול

יוסף טייב:       יוהאן טינל, מנהל מועצת הביטחון היהודית הצפונית, דנמרק, NGS, בבקשה

יוהאן טינל: שלום לכולם

יוהאן טינל:  (תרגום חופשי מהשפה האנגלית): אני דירקטור ב-NGS זה ארגון כללי של מועצת הביטחון היהודית הצפונית, המועצה היהודית הצפונית, שבדיה, דנמרק, נורבגיה, איסלנד ופינלד, לביטחון של כל הקהילות במדינות האלה

יוהאן טינל:  רובכם יודעים, אבל האנטישמיות הייתה נוכחת גם לפני ה-7 באוקטובר במיוחד במלמו בשבדיה

יוהאן טינל:  למשל האנטישמיות בשבדיה הייתה פי ארבעה גבוהה ממה שקורה בצרפת, אם אתם משווים בין קהילות יהודיות

יוהאן טינל:       (תרגום חופשי מהשפה האנגלית): אני אדבר בקצרה על מה קרה אחרי 7 באוקטובר במדינות האלה גם ברמה הפוליטית וגם בהיבט הקהילתי ואיפה אנחנו עכשיו

יוהאן טינל:  כבר בבוקר של 7 באוקטובר, לפני תשע בבוקר, שלחנו הנחיות להעלות את רמת הביטחון לרמת אדום, שזה הרמה השנייה הגבוהה של ביטחון שיש לנו

יוהאן טינל:  זה היה יום מתוח, אנחנו שמנו שמירה על הרבנים במלמו כי ברחובות שם היו 300 מכוניות שחגגו את מה שקרה בעוטף עזה

יוהאן טינל:       (תרגום חופשי מהשפה האנגלית): בצד ההנחיות לקב"טים קיבלנו שתי החלטות שעשינו ב-7 באוקטובר, שביום ראשון תתקיים פגישה של הקב"טים ומנהלי מצבי חירום כדי לייצר אסטרטגיה מה יקרה בימים הבאים ובשבועות הקרובים

יוהאן טינל:  בפגישה השנייה דיברנו על טראומה

יוהאן טינל:  נתנו להם הנחיות להתרכז בשלוש קבוצות, אחת, הישראלים שגרים במדינות האלה, במקרים רבים הם לא חלק מהקהילה היהודית, ישראלים שבאים לבקר והקבוצה השלישית זה הקהילה עצמה

יוהאן טינל:  כשאתה מכוון לקהילה עצמה בתוך הקהילות יש שתי קבוצות, ניצולי שואה ובני נוער שהולכים לבתי הספר, עם מה הם יתמודדו

יוהאן טינל:       (תרגום חופשי מהשפה האנגלית): אני אסקור מה קרה בארצות אחרות, בדגש על שבדיה ודנמרק

יוהאן טינל:  כבר ביום שני דיברנו בעיריית מלמו איך להגן על הסטודנטים היהודים בבתי הספר ובקמפוסים

יוהאן טינל:  ואתמול האומבודסמן הלאומי, זה המילה השבדית היהודית במילון היהודי, החליט לבדוק איך בתי ספר ואוניברסיטאות בשבדיה מתמודדים עם המצב, לעשות דיונים איך להגן על תלמידים יהודים, יש תכניות לדבר על ישראל והפלסטינים ולייצר שיח ניטרלי בבתי הספר במטרה להגן על התלמידים היהודים

יוהאן טינל:       (תרגום חופשי מהשפה האנגלית): בכל המדינות הנורדיות, ובמיוחד בשבדיה, היו הרבה הפגנות כי יש לנו קהילות גדולות פלסטיניות

יוהאן טינל:  כמו שאנשים הזכירו, הסיבה העיקרית היא שיש לנו קהילה גדולה של פלסטינית, וכמו במרסיי, גם במלמו יש 30% מוסלמים וזו קהילה פלסטינית גדולה ולהרבה מהם קרובי משפחה בעזה

יוהאן טינל:  וכמו בשאר העולם האנטישמיות עלתה ואנחנו רואים שהשמאל הקיצוני עובד ביחד עם הימין הקיצוני והפלסטינים

יוהאן טינל:       (תרגום חופשי מהשפה האנגלית): בהיבט הפוליטי, יש תנועה פוליטית גדולה, ראש הממשלה והשרים והמלך תומכים בקהילות, ראש הממשלה נפגש מספר פעמים עם הקהילות השונות ויש קרן חירום שנועדה לביטחון עד סוף נובמבר ודצמבר במטרה לחזק את ההגנה על חיי היהודים

יוהאן טינל:  המשטרה בדנמרק ושבדיה, לפני 7 באוקטובר, אחרי ששרפו את הקוראן, הם כבר היו בכוננות גבוהה, אבל שבוע וחצי אחרי 7 באוקטובר המשטרה, יש לנו מפגשים כל יום איתם

יוהאן טינל:       (תרגום חופשי מהשפה האנגלית): נערך סקר בשבדיה, בנושא של איך זה לחיות כיהודי בשבדיה, שבעה מתוך עשרה אמרו שהם פוחדים והם לא מסתובבים עם מגן דוד וסממנים יהודיים

יוהאן טינל:  ארבעה מתוך חמישה מרגישים חוסר ביטחון באופן קבוע, יש פסימיות באשר לעתיד היהודים בשבדיה, הם מרגישים שהמצב של הקהילות היהודיות יהיה יותר גרוע בשנים הקרובות

יוהאן טינל:  הרוב אמרו שהביטחון יהיה אפילו גרוע יותר

יוהאן טינל:  יותר מחצי מהקהילה היהודית חושבים לעזוב את שבדיה ולעשות עלייה ואנטישמיות היא הסיבה העיקרית

יוהאן טינל:       (תרגום חופשי מהשפה האנגלית): בפינלנד ונורבגיה המצב דומה מבחינת ההפגנות ועליית האנטישמיות

יוהאן טינל:  כרגע יש סטיקרים בכל רחבי אוסלו עם גז ליהודים

יוהאן טינל:  בזמן השואה הדנים הצילו את היהודים, ואז הממשלה אמרה אז: לעולם לא עוד, והם באמת עובדים על הביטחון של הקהילות

יוהאן טינל:  יש אפילו מודל דני

יוהאן טינל:  מאז 7 באוקטובר אירועים אנטישמיים עלו פי 24, שבעה מתוך עשרה הדיווחים ב-2023 היו אחרי ה-7 באוקטובר

יוהאן טינל:       (תרגום חופשי מהשפה האנגלית): גם במלמו וגם בקופנהגן ואוסלו היו ניסיונות לפרוץ לבתים של יהודים כשאנשים היו בבית

יוהאן טינל:  שבוע אחרי ההתקפה בישראל המלכה הדנית וראש הממשלה באו למרוץ תמיכה בישראל והקהילות היהודיות

יוהאן טינל:  שר המשפטים ביקר את הקהילה ארבע פעמים מאז ההתקפה, בחודש שעבר הוא היה פה כדי לפגוש אישית את חברי הקהילה, כל אחד יכול היה להגיע והוא ענה לשאלות בהקשר לביטחון הקהילה

יוהאן טינל:  אתמול הייתי עם הנציב הלאומי והנציג של שירותי המודיעין ומפקד המשטרה בקופנהגן, הם מבינים שהמצב היום כנראה יימשך לזמן רב גם אחרי הפסקת האש

יוסף טייב: תודה רבה, מר טינל

יוסף טייב:  משרד החוץ, מנהלת מחלקת קהילות יהודיות חמוטל רוגל פוקס

יוסף טייב:  בבקשה, גברתי

חמוטל רוגל פוקס: קודם כל תודה רבה, תודה לכל הגורמים האזרחיים שעוסקים בחיבור בין ישראל לתפוצות, הסוכנות היהודית והפדרציות, אנחנו עובדים באופן יום יומי ביחד

חמוטל רוגל פוקס:  כמו חברתי כאן ממשרד התפוצות גם אנחנו עוקבים, כמו שאתם מכירים, אחרי מפת האנטישמיות בדאגה מרובה ומשתמשים בכל הכלים האפשריים של מדינה ריבונית אל מול הרשויות לסייע

חמוטל רוגל פוקס:       מה שאני רציתי להגיד ולהעלות זה את מפת הסולידריות דווקא שראינו מהקהילות היהודיות

חמוטל רוגל פוקס:  אני חושבת שג'וש הזכיר בהתחלה את הסכומים באמת יוצאי הדופן שגויסו, אנחנו גם עוקבים ורואים, ממש כמוכם, אחרי הצהרות הסולידריות, האירועים, הפעילות והמשלחות

חמוטל רוגל פוקס:  רק השבוע יש בארץ, הפדרציה של וושינגטון הייתה אצלנו בבוקר, AMIA ו-DAIA, כלל הקהילה היהודית מארגנטינה, הם באו בשתי משלחות מאוד מאוד גדולות, צרפת שהייתה, בריטניה

שלומית אבינח: נציג ארגנטינה על הקו

חמוטל רוגל פוקס: ארגנטינה על הקו, היחיד שנשאר לייצג אותם משם, כי יש 45 איש שנמצאים היום בארץ ויורדים מחר דרומה

חמוטל רוגל פוקס:  אז תודה רבה

יוסף טייב: תודה רבה

יוסף טייב:  נמצאת איתנו בזום אסטלה קלינסקי, מנהלת תכנית בית המחנך היהודי בארגנטינה

יוסף טייב:  בבקשה, גברתי

אסטלה קלינסקי: קודם כל תודה על ההזדמנות להיות פה בוועדה

אסטלה קלינסקי:  אני מייצגת קהילה שכפי שנאמר קודם, יש משלחות שנמצאות עכשיו בארץ כי אנחנו קהילה מאוד ציונית שמה-7 באוקטובר פועלים למען חיזוק הקשר עם הארץ ולעריכת כל מיני אירועים, גם במרחב הציבורי וגם במרחב הקהילתי, כדי להראות עד כמה התמיכה שלנו נמצאת והלב שלנו נמצא שם

אסטלה קלינסקי:       עם זאת אני חייבת להגיד שהאנטישמיות גדלה באופן מאוד משמעותי

אסטלה קלינסקי:  אם לפני ה-7 באוקטובר היה דיווח אחד ליום על אירועים אנטישמיים, היום יש לנו ארבעה אירועים ליום שמדווחים ל-DAIA, שזה הארגון שמייצג את הקהילה, ורק בשבוע האחרון 18 בתי ארגונים יהודיים קיבלו איומים אנטישמיים

אסטלה קלינסקי:  בשבוע האחרון רק

אסטלה קלינסקי:      היום המלחמה, אם אפשר להגיד, הקרב הכי גדול בנושא של האנטישמיות קורה באוניברסיטאות

אסטלה קלינסקי:  הצעירים שלנו נמצאים שם מול אוכלוסייה מאוד אנטישמית בכמעט כל האוניברסיטאות בארגנטינה ופה הצורך והבקשה ליצור מערכות משותפות כדי לתמוך בהם, הן בתכנים והן באסטרטגיות, כדי להתמודד עם מה שקורה פה בארגנטינה לאחר ה-7

אסטלה קלינסקי: 10

אסטלה קלינסקי:       יחד עם הסוכנות היהודית ויחד עם ארגונים אחרים מהארץ אנחנו מארגנים כל מיני מערכות חינוכיות כי גילינו גם שאנחנו חייבים לחזק את המערך החינוכי היהודי הקשור לארץ בצורה מאוד משמעותית כדי לתת כלים לצעירים שלנו, למנהיגים שלנו, כדי להתמודד עם מה שהיום קורה בקהילה וגם בארץ

יוסף טייב: תודה

אסטלה קלינסקי: תודה על זה שנתתם לי את האפשרות ואנחנו מגויסים לכל מה שצריך 

יוסף טייב: פול פיטוסי, מנהל בית ספר בשוויץ

פול פיטוסי: שלום

פול פיטוסי:  תודה רבה לכולם

פול פיטוסי:  בשוויץ יש לנו 18,000 יהודים בקהילות, הרוב בציריך, אחר כך ז'נבה ולוזאן ויש כמה קהילות קטנות

פול פיטוסי:  בז'נבה, שם אני גר עכשיו, יש לנו 5,000 יהודים ו-2,000 ישראלים

פול פיטוסי:  ספרנו יותר מ-250 פעולות אנטישמיות

פול פיטוסי:  אפילו שאנחנו לא מרגישים שהכול מסוכן ברחוב, אני חושב שיש הרבה בעיות כי ראינו תגים נגד ישראל, נגד יהודים, בשבילי זה אותו דבר, וגם הפגנות בעד הפלסטינאים

פול פיטוסי:       אנחנו נמצאים לא רחוק מהגבול של צרפת, ליד העיר אנמס, יש שם הרבה ערבים, הרבה מוסלמים, אבל לא מוסלמים רגילים אלא מוסלמים שלא אוהבים יהודים, ממש

פול פיטוסי:  יש לנו גם BDS באוניברסיטאות ובכל מקום שיש קהילה עכשיו יש לנו משטרה

פול פיטוסי:  זאת התמונה

יוסף טייב: תודה רבה

יוסף טייב:  ארווי לוי ראש הקהילה היהודית בגדיר לא מצליח להתחבר ממרוקו

יוסף טייב:  אני מבין שהוא שלח לג'וש איזה שהוא מכתב שהוא רוצה להעביר לוועדה, בבקשה, ג'וש

ג'וש שוורץ: זה מראש הקהילה בגדיר מרוקו

ג'וש שוורץ:  הוא כותב ככה: (תרגום חופשי מהשפה האנגלית): אני רוצה להגיד שבמרוקו, בעיר גדיר, אנחנו בטוחים

ג'וש שוורץ:  שירותי הביטחון במרוקו כל הזמן דואגים לביטחון של הקהילה היהודית

ג'וש שוורץ:  אנחנו מצטערים לראות את הפסקת התיירות מישראל עכשיו וגם הפרויקטים בתחום חקלאות ומדע שנחתמו בעקבות הסכמי אברהם

ג'וש שוורץ:  אנחנו בטוחים שהתקופה הזו תסתיים והכול יחזור למה שהיה

ג'וש שוורץ:  אנחנו מתפללים עבורכם ולחזרתם בשלום של כל החטופים

ג'וש שוורץ:  בעזרת ה'

יוסף טייב: עם ישראל חי

יוסף טייב:  משרד התפוצות

מרגריטה ספיצ'קו שיין: אני מאוד מאוד מסכימה עם חמוטל לגבי הסולידריות, זו אמירה מאוד יפה

מרגריטה ספיצ'קו שיין:  בפעם הקודמת שהייתי פה חבר הכנסת פורר בתחילת הוועדה הוא פתח ואמר שאנחנו בוועדת העלייה, הקליטה ולפעמים שוכחים את המילה תפוצות

מרגריטה ספיצ'קו שיין:  אני חושבת שאנחנו בעולם שבו אף אחד לא ישכח יותר את המילה תפוצות, הם יותר מהכול מוכיחים כמה הקשר שלנו איתם הוא קריטי

מרגריטה ספיצ'קו שיין:  אני לא ארחיב, יש פה מספיק נציגי קהילות, אני לא צריכה לספר את המצב בתפוצות

מרגריטה ספיצ'קו שיין:      ספציפית במשרד שלנו, כל מערך הפעילות שלנו מותאם לתקופת המלחמה, בעצם כל רכיב שאנחנו עושים, בין אם זה חינוך פורמלי, חינוך בלתי פורמלי, משלחות לארץ, הכול עבר למוד מלחמה כשאנחנו עוסקים בעיקר בחיזוק החוסן הקהילתי והמאבק באנטישמיות בתוך הקהילות היהודיות, הארגונים היהודיים, קמפוסים, בתי הספר, אנחנו מביאים לפה משלחות סולידריות

מרגריטה ספיצ'קו שיין:       אנחנו עובדים כמעט עם כל השותפים פה, בין אם זה הסוכנות, ההסתדרות, משרד החוץ, יש לנו המון עבודה משותפת

מרגריטה ספיצ'קו שיין:  אם משהו טוב אחד יצא מהמצב הזה זה שכולם עובדים בשותפות בצורה מאוד יפה

מרגריטה ספיצ'קו שיין:  וזהו, אני מקווה שנחזור לעתות שגרה במהרה

יוסף טייב: תודה רבה

יוסף טייב:  רקפת גינסברג, מנכ"לית התנועה המסורתית

יוסף טייב:  בבקשה, גברתי

רקפת גינסברג: שלום

רקפת גינסברג:  קודם כל תודה רבה על הדיון הזה, תודה רבה, חבר הכנסת, על ההזדמנות לדבר רגע על יהדות התפוצות במושגים של איזה כוחות משמעותיים אנחנו מקבלים מהם ואיזה כוחות משמעותיים אנחנו יכולים בשעות שהן קשות במדינת ישראל לדעת שיש לנו במי להיעזר וזה כוח שהרבה פעמים אנחנו שוכחים שהוא כל כך ייחודי שבאמת מאפשר לנו את החוסן הזה שאנחנו מדברים עליו, החוסן של מדינת ישראל שאנחנו כל כך גאים ומדברים עליו

רקפת גינסברג:      אנחנו גם בימים כאלה צריכים לזכור שכדי שהדבר הזה יימשך אנחנו צריכים להשקיע בחזרה

רקפת גינסברג:  ואני אומרת את זה כאן כי אנחנו מאוד נהנים עכשיו, כולנו מדברים על כמה הצורך הזה קיים וקיימת אנטישמיות, אבל לא רק בגלל אנטישמיות, בגלל שחוויית הבית שלהם לא תישמר אם אנחנו לא נדאג לשמור אותה, לא נדאג לטפח אותה

רקפת גינסברג:  ואם אנחנו לא נזכור, גם בעתות כאלה, שהבית שלהם הוא כאן והם צריכים להרגיש פה חוויית בית אנחנו נאבד לטווח הארוך את יהדות ארה"ב ואת יהדות העולם בכלל, בעיקר כשאנחנו מדברים על זרמים

רקפת גינסברג:       אני רוצה לספר כאנקדוטה

רקפת גינסברג:  לפני כמה שנים הייתי פה בפגישה עם משלחת גדולה מארה"ב של רבנים מאוד מאוד ציוניים שדיברו על הקשר והחשיבות, והם דיברו על מדינת ישראל, אם היא מכירה בזכויות שלהם או לא מכירה בזכויות שלהם כיהודים קונסרבטיביים

רקפת גינסברג:  אחד מחברי הכנסת שכדי לשמור על כבודו אני לא אספר כרגע, אמר: אתם תהיו בעדנו בכל מקרה, לא משנה מה אנחנו נעשה כשתהיה בעיה אתם תמיד תהיו בעדנו

רקפת גינסברג:  והם הסתכלו עליו ואמרו: אנחנו תמיד נהיה בעד הבית שלנו

רקפת גינסברג:  אם זה הבית שלנו אנחנו תמיד נהיה בעד הבית שלנו

רקפת גינסברג:       ואני חושבת שזה בדיוק הסיפור, אנחנו קצת שוכחים גם ברגעים כאלה שהחוויה שלהם להרגיש פה בית, לא רק בית שאפשר לברוח אליו, אלא גם בית שאפשר לעזור לו, לא רק בגלל העלייה שהיא חשובה וברוכה ומשמעותית, אלא גם בגלל היכולת לתת את הכתף ואת היד ואת העזרה ואת קבוצות ההתנדבות שאנחנו רואים כאן כל יום שמגיעות כדי לעזור ואת ה-700 מיליון דולר שתיארתם בתחילת המפגש כאן, זה חשוב, זה משמעותי, זה לא יקרה אם לא נשקיע בחזרה

יוסף טייב: תודה רבה

יוסף טייב:  מיכאל הרוש ממונטריאול, אחרון הדוברים

מיכאל רצון: שלום וברכה

מיכאל רצון:  אני גר במונטריאול קנדה ולא מזמן אנחנו חווינו פעילות אנטישמית פה, אני עובד עם מונטריאול עולמי ואנחנו עובדים עם קמפוסים ועם הרבה סטודנטים

מיכאל רצון:  בוא נתחיל מהזמן של שמחת תורה, שמענו מכל מיני מקומות כשהיינו בבית הכנסת שקרה משהו בארץ ישראל

מיכאל רצון:  לא יכולנו להסתכל, אבל היינו כל כך עצובים והיו קהילות שלא רקדו עם ספר התורה, לא עשו כל כך שמחה בגלל שידעו שקרה מקרה מאוד רציני בארץ

מיכאל רצון:       אחר כך כשפתחנו את כל הדברים זה היה מאוד כואב

מיכאל רצון:  רק שתדעו לכם שמונטריאול מאוד פטריוטיים בעניין של ארץ ישראל, ביום העצמאות אנחנו יוצאים לרחובות עם אלפי אנשים באמצע העיר ואפילו שיש את הקבוצות של הפלסטינאים שתומכים בפלסטינאים שעושים כל מיני דברים, אבל אנחנו גאים וחזקים בעניין הזה של אחדות ארץ ישראל וקנדה במיוחד זו מדינה של שלום

מיכאל רצון:       אבל, כמו שאתם יודעים, בכל מקום שיש ביטוח לאומי אז כל הערבים באים לשם, אז גם פה, ויש המון אנשים שתומכים בפלסטינאים פה, אפילו משלמים להם לבוא, הם לא רשומים באוניברסיטאות, הם שם רק כדי לעשות פרופגנדה

מיכאל רצון:  לא מזמן היה אירוע בקמפוס של קוקוליה שהוא מאוד מוכר, יש שם הרבה ערבים, והיו יהודים שהראו את הפוסטרים של החטופים ודברים כאלה, אז באו כנופיה של ערבים והתחילו לעשות בלגן ולריב ולקרוע

מיכאל רצון:  המשטרה התערבה והם היכו את המשטרה

מיכאל רצון:  אז זה לא פשוט

מיכאל רצון:       אתמול זרקו בקבוק מולוטוב על JCC וגם בבית ספר ירו בלילה

מיכאל רצון:  אמנם לא היה אף אחד שם בבית הספר, אבל ירו פעמיים בלילה על החלונות של בית הספר, של ישיבה גדולה, וגם הרצליה, שהם בתי ספר יהודיים לחלוטין

מיכאל רצון:       הרבה דברים קורים פה ויש לנו את הממשלה ואת המשטרה שהיא שולטת קצת בעניינים, אבל תומכים מאוד בקהילה היהודית

מיכאל רצון:  אנחנו לא בממדים של צרפת שצריכים להכניס את המזוזות לתוך הבתים, אבל בעוד עשר שנים אנחנו נהיה כמו צרפת, אי אפשר למנוע את זה

מיכאל רצון:  אנחנו רק שמחים שיש לנו את ארץ ישראל, שיש לנו מקום שאנחנו יכולים לחזור ולעודד כמה שיותר

מיכאל רצון:  הלב שלנו עם ארץ ישראל כל הזמן

מיכאל רצון:      רק עכשיו בשבת הזאת עולמי מארגנת הסברה לסטודנטים, אני מביא ארבעה סטודנטים איתי כדי להדריך אותם לעשות הסברה ישראלית בתוך הקמפוסים ולעודד עוד יהודים להסביר שאנחנו מדינה שזכותה להיות פה וגם שאנחנו מקבלים את כולם, אנחנו לא באים בשנאה

מיכאל רצון:  ואתה רואה את ההבדל בין ההפגנות של היהודים וההפגנות של הערבים, אצל הערבים זה כל הזמן עם אלימות וכל מיני דברים, אבל כשזה של יהודים זה הולך בשלום, שירים ואפילו נציגי הממשלה באים ומדברים ותומכים בארץ ישראל ומגנים את כל הדברים האנטישמיים שקורים

מיכאל רצון:  זה המצב ואנחנו מתמודדים איתו

יוסף טייב: אני רוצה קודם כל רוצה להגיד לך תודה רבה ואנחנו בהחלט מודאגים ממה שקורה בעולם

יוסף טייב:       אני רוצה להודות לכל הנציגים והקהילות בתפוצות על כל מה שארגנתם, כל מה שעשיתם, ברוח ובגשם, למען מדינת ישראל

יוסף טייב:  כהרגלי אני אמשיך להגיד את מה שאני אומר תמיד, יהדות התפוצות תרמה, תורמת ותמשיך לתרום לאורך שנים, אני חושב שדווקא במצבים כאלה, לא כשהכול הולך חלק, כשקשה, חובתנו כמדינה יהודית, קודם כל כמובן לשמור על מדינת ישראל ולדאוג למענה גם ברמה הביטחונית וגם ברמה כלכלית של יהודי ישראל וגם של יהודי התפוצות

יוסף טייב:  מדינת ישראל אמורה להיות תעודת הביטוח של יהודי התפוצות

יוסף טייב:       ואני רוצה להודות ליו"ר הוועדה על מספר דיונים, חלקם חסויים, שעשינו בשביל לנסות לראות איך לתמוך, אם זה דרך קרנות של הסוכנות היהודית, וכאן המקום גם להודות לסוכנות היהודית, להסתדרות היהודית העולמית, ולקהילות בכללותן על כל התמיכה שלכם

יוסף טייב:       אני אומר ואמשיך להגיד, הגיע הזמן שמדינת ישראל תחזיר את העודף או קצת ממה שיהדות התפוצות עושה למען מדינת ישראל, ללא שום הבדל

יוסף טייב:  אני רוצה להודות לארגון עולמי, חלקם עלו פה, אבל הבוקר הם שלחו למדינת ישראל, משלחת של סולידריות, היום הם היו בכנסת, מחר הם יהיו בכפר עזה, משלחת ראשונית מסוגה מאז פרוץ המלחמה של 50 סטודנטים שהגיעו לפה כדי, אחת, להביע את הסולידריות שלהם למדינת ישראל ואת התמיכה הבלתי מסתייגת, ושתיים, הם קיבלו פה כלים ממספר חברי כנסת, ממשרד החוץ, איך להתמודד בקמפוסים מול אותו פייק ניוז שמתפרסם, הניסיון לעשות את הסימטריה בין מה שצה"ל עושה בעזה למה שארגון חמאס-דאעש עשה פה ב-7 באוקטובר

יוסף טייב:  הרצון הזה להיות שליחים, שגרירים אמיתיים, למען מדינת ישראל בזמן שבחלק מהמקרים הם גם מסכנים את עצמם בתוך הקמפוסים כדי להילחם, אז תודה שלנו על כך

יוסף טייב:       שוב, מדינת ישראל פתוחה כמובן לעלייה מסיבית, אבל גם פתוחה לעזרה

יוסף טייב:  הרב אוחנה, אם אתה עדיין איתנו, אם לא, נעביר את המסר אחר כך, אתה מוזמן לפנות לקרן הביטחון של הסוכנות היהודית כדי לבדוק את הנהלים ולראות אם אכן אתם עומדים בקריטריונים ובמידה שכן לראות איך הסוכנות היהודית יכולה להשתתף ולנסות לעזור ברמה של מיגון וביטחון של אותן קהילות

יוסף טייב:       שוב תודה רבה ואני נועל את הדיון